पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड मुख्यालय के समीप चन्दौर स्थित बैंक ऑफ इंडिया के कर्मचारियों की कमी के कारण जमा निकासी सहित अन्य बैंकिंग कार्य प्रभावित होने से आक्रोशित खाताधारियों ने शुक्रवार को शाखा के आगे मुख्य सड़क जाम कर नारेबाजी करने लगे। स्टाफ की कमी के कारण पिछले कई दिनों से प्रखंड क्षेत्र के विभिन्न पंचायतों के अलग-अलग जगहों से आए महिला पुरुष व अन्य खाताधारियों को इस कोरोना काल में भारी परेशानियों का सामना करना पड़ रहा है। पिछले दो-तीन दिनों से जमा निकासी सहित अन्य कार्यों के लिए बैंक का चक्कर लगा रहे खाताधारियों ने बैंक की लचड़ व्यवस्था तंग आकर शुक्रवार दोपहर 12 बजे बैजनाथपुर-सोनवर्षा मुख्य मार्ग को बैंक आफ इंडिया चन्दौर शाखा के सामने जाम कर यातायात बाधित कर बैंक की समस्या को दूर करने की मांग करने लगे। जिसे बैंक कर्मी बालाजी के द्वारा काफी समझाने की कोशिश की गई लेकिन कोई जाम समाप्त करने को तैयार नहीं हुए। पुलिस ने अश्वासन देकर एक घंटे बाद करीब एक बजे जाम समाप्त करवाया। बैंक आफ इंडिया चन्दौर शाखा प्रबंधक पिंकी कुमारी पिछले कुछ दिनों से मातृक अवकाश पर चली गई है। शेष पांच में चार कर्मचारी कोरोना संक्रमित हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn